钦定古今图书集成/明伦汇编/氏族典/第069卷 > 朱㭎
## 钦定古今图书集成/明伦汇编/氏族典/第069卷 > 朱㭎

按《名山藏分藩记》：晋恭王㭎国太原，高后生，年十三，
封封七年之国。王之国，中道挞膳夫，高帝示之敕曰：
“闻尔中道挞膳夫，吾甚怒。吾气雄志壮，率群英平祸
乱，犯者无轻重，不姑息姑息。独徐兴祖为吾膳夫二
十三年矣，未尝轻折辱吾，以保吾命。小子识哉！”王修
目美髯，顾盼有威，多智数，尝裂人于奔马，坐废。得懿
文太子调护。其始以桂彦良为相，王为彦良造安车。
其后又以侍御史龙舒人汪河为相。洪武二十六年
命王总宋国公胜兵出塞。代王率护卫军从，而亦命
燕王出塞，自以其护卫军。燕王深入，王不及还第，筑
城于下水。帝责王不能王。二十八年薨。谥恭。